views: 17 430 439
23 Mar 2020 @ 07:59:29 am
Weet iemand of die trein lodge op die brug al klaar is?
23 Mar 2020 @ 08:09:57 am
Nie n treinwa in sig nie. Dit lyk of die werk by die stasie ook tot stilstand gekom het.
23 Mar 2020 @ 09:14:19 am
Dalk so 'n bietjie van die onderwerp af. Ek't eenkeer die voorreg gehad om in die destydse Selati treinrestaurant te eet - en dit baie aangenaam gevind. Die spesiale effekte wat hulle gehad het om jou te laat voel dat jy rêrig in 'n bewegende trein sit, was nogal goed gedoen. Nadat jy jou by jou tafel gaan sit het en al die "passasiers" op die trein was, het die "kondukteur" sy fluitjie geblaas, 'n stoomlokomotief se fluit is gehoor en die trein het "vertrek" met tipiese rukbewegings. Jy kon glo die trein beweeg. Van die personeel op die perron het stadig beweeg sodat dit gelyk het of die trein by hulle verby beweeg. Ek het dit as 'n nostalgiese ervaring beleef.
Ek het ook 'n vergeelde foto waar ek as tweejarige in Skukuza afgeneem is met die Selati spoorbrug in die agtergrond.
Aag, ek dink nie dit sal sleg lyk as die trein uiteindelik op die brug geparkeer staan nie. "Not my cup of tea" vir wildtuinverblyf, maar die buitelandse toeriste, op wie dit verseker gemik is, sal dit verseker geniet. Watter uitsig behoort dit nie te wees nie.
Ek het ook geen beswaar teen alle pogings om voldoende geld vir SANParke te genereer nie en die oprigting daarvan asook die hotel in Skukuza pla my geensins nie. Ek verkies kampering en as my ouderdom dit nie meer toelaat nie, sal ek terugkeer na rondawels wat ek uit my kinderdae in die Wildtuin onthou. Vir my is dít 'n Wildtuin-vakansie.